„ Þessi dagur er dagur til að gleyma . Hef ekki tekið mér frí síðan 29. ágúst og leyfði mér því að sofa út á drungalegum sunnudegi . Vaknaði og hélt til dóttur minnar en ákvað á leiðinni að þrífa bílinn og losa drasl . “ Þetta segir Glúmur Baldvinsson sem var á húsbíl þar sem annar bíll sem hann á var í viðgerð . Hann ákvað að að stoppa á Olís á Granda og þrífa bílinn og fara síðan með dósir og gler í endurvinnslu og styrkja þannig Skátana . Glúmur segir að vandræðin hafi hafist þegar hann var að smúla bílinn . Glúmur lýsir atvikinu á þessa leið : „ Ekki er ég hálfnaður með verkið þegar eldri maður á reiðhjóli kemur askvaðandi og öskrandi : „ Drullaðu þér í burtu !!! “ Mér var brugðið og gekk að manninum sem öskraði : „ Hvað heitirðu ? “ Hvað heitir þú ? Spurði Glúmur á móti . „ Þú ert Glúmur er það ekki ? “ spurði maðurinn . Ég jánkaði forviða á meðan maðurinn öskraði yfir allt planið : „ Þú ert að dreifa þvagi úr bílnum þínum “ . Hann benti á vatnsflauminn undir bílnum eftir þvottinn . “ Glúmur kveðst á þessari stundu ekki vita hvort hann væri staddur í vöku eða draumi , á meðan karlinn lét dæluna ganga . „ Mig langaði að rota hann en það má víst ekki , svo ég settist upp í bíl og forðaði mér með kallinn steytandi hnefum í baksýnisspeglinum . “ Næst lá leiðin í nágrenni við Vesturbæjarlaug til að koma dósunum í hendurnar á skátunum . Hann segir : „ Gekk erfiðlega að leggja svo stórum bíl svo ég var aðeins upp á stétt . Ég trúði nú ekki að ég væri í raun vakandi þar til hann barði í húddið , börn hans stjörf við hlið hans , og öskraði aftur : „ Drullaðu þér eða ég hringi í Lögregluna . “ Ég gekk að honum og bað hann að róa sig en það var engu tauti við manninn komið . Hann tók upp símann og byrjaði að mynda bílinn . “ Glúmur kveðst þá hafa beðið hann að hinkra og í kaldhæðni spurt hvort hann mætti ekki vera með á myndinni . Hann hafi lagað á sér hárið og „ tekið nokkrar póstur . “ Glúmur segir : „ Þá fyrst missti maðurinn vitið en ég orðinn hálf örmagna settist undir stýri og drullaði mér í burtu . Reyni að klára verkið á morgun ef Guð lofar , “ segir Glúmur og bætir við á öðrum stað : „ En að lokum finnst mér að löggjafavaldið ætti að kveða upp úr með hvenær maður megi rota mann og hvenær ekki . Því ég læt þetta ekki yfir mig ganga í þriðja sinn . Allt er þegar þrennt er . “ Þetta er salat sem enginn má láta framhjá sér fara að njóta . „ Á föstudaginn skrifaði Stefán Ólafsson um forseta Íslands og segir mikla gleði ríkja með Guðna Th. Jóhanesson : „ Um 80% kjósenda segjast vera ánægðir með störf hans . Sif Sigmarsdóttir spyr sig að því tilefni hvort við séum búin að gleyma hvað gerðist síðast þegar bannað var að „ tala niður “ hlut ... Tomasz Þór Veruson er einn af þeim fjölmörgu sem lenti í snjóflóðinu á Súðavík fyrir 25 árum síðan , snjóflóðinu sem hrifsaði líf 14 manns með sér . Tomasz var aðeins tíu ára gamall þegar snjóflóðið féll og var hann sá síðasti sem fannst í snjónum eftir 24 klukkutíma .